《赠卖卜雁明信》
元代·郭钰

忆自成都失老严，一年心事向谁占。谋身每信黄裳吉，涉世空嗟白发添。

太古图书含变化，后来象数极窥觇。闻君讲易长无倦，客散中庭月满帘。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。